Paparstas
Paparstas – nedidelė upė, tekanti Rietavo savivaldybėje. Priklauso Jūros upės baseinui, Letauso kairysis intakas, kurio atstumas nuo žiočių 2,2 km. Hidrologinis nr. – 16010086. Paparstas prasideda Pupšių miško apylinkėse, teka pietvakarių kryptimi. Vidurupyje ir žemiau prateka atvirą vietovę, kur jo vaga sureguliuota. Į Letausą įteka Spraudžio gyvenvietės vakarinėje pusėje. Upėvardžio kilmė ir daryba ne visai aiški. Siūlomas skaidymas *pa-par-st-as. Tokiu atveju šaknis *par- sietina su sen. slavų *par- („neužšąlanti bala“), žem. sorb. para („purvas, bala“), sen. gr. πόροζ („tėkmė, kanalas“), rumun. pǎrau („upelis“).